2022.8.25.
HU
Az Európai Unió Hivatalos Lapja
C 321/7
Összefonódás előzetes bejelentése (Ügyszám: M.10850 – ASMENT DE TEMARA / VEOM / JV) Egyszerűsített eljárás alá vont ügy (EGT-vonatkozású szöveg)
(2022/C 321/05)
1.
2022. augusztus 16-án a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
a Votorantim S.A. (a továbbiakban: Votorantim, Brazília) irányítása alá tartozó Asment de Temara (a továbbiakban: AdT, Marokkó),
–
a Veolia Environnement S.A. (a továbbiakban: Veolia, Franciaország) irányítása alá tartozó Veolia Services à l’Environnement Maroc (a továbbiakban: VEOM, Marokkó),
–
az összefonódás céljából újonnan alapított közös vállalkozás (a továbbiakban: közös vállalat, Marokkó).
Az AdT és a VEOM az összefonódás-ellenőrzési rendelet 3. cikke (1) bekezdésének b) pontja és 3. cikkének (4) bekezdése értelmében közös irányítást fognak szerezni egy közös vállalkozás felett.
Az összefonódásra újonnan alapított közös vállalkozásban szerzett részesedés útján kerül sor.
2.
Az érintett vállalkozások üzleti tevékenysége a következő:
–
az AdT cement-, beton- és aggregátumgyártással foglalkozik Marokkóban,
–
a VEOM a Veolia csoport marokkói társaságait tömörítő holdingtársaság, amely csoport az energetikai szolgáltatások, valamint a vízszolgáltatások (többek között az ivóvíz kivétele, elosztása, kezelése, szennyvíz gyűjtése és kezelése) és a hulladékkal kapcsolatos szolgáltatások (a nem veszélyes, a veszélyes és a szabályozott hulladékok gyűjtése és kezelése) területén tevékenykedik,
–
a közös vállalkozás platformot fog kifejleszteni és működtetni Marokkóban a nem veszélyes és a veszélyes hulladékok előkezelésére.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet (2) szerinti egyes összefonódások kezelésére vonatkozó egyszerűsített eljárásról szóló közleménye szerint az ügyet egyszerűsített eljárásra utalhatja. 4.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
Az észrevételeknek a közzétételt követő tíz napon belül kell a Bizottsághoz beérkezniük.
Az alábbi hivatkozási számot minden esetben fel kell tüntetni: M.10850 – ASMENT DE TEMARA / VEOM / JV Az észrevételeket faxon, e-mailben vagy postai úton lehet a Bizottsághoz eljuttatni.
Az elérhetőségi adatok a következők: E-mail: COMP-MERGER-REGISTRY@ec.europa.eu Fax +32 22964301 (1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.